*A határozati javaslat elfogadásához*

***egyszerű*** *többség szükséges,*

*az előterjesztés* ***nyilvános ülésen tárgyalható****!*

*302. számú előterjesztés*

Bátaszék Város Önkormányzata Képviselő-testületének 2018. december 12-én,

 16,00 órakor megtartandó ülésére

*Bodri Szőlőművelő Kft. kérelmének megvitatása*

|  |
| --- |
| **Előterjesztő:** Dr. Bozsolik Róbert polgármester**Készítette:** Bozsolik Zoltán mb. városüzemeltetési irodavezető**Törvényességi ellenőrzést végezte:** Kondriczné dr. Varga Erzsébet jegyző**Tárgyalja:**PG Bizottság: 2018. 12. 11. |

***Tisztelt Képviselő-testület!***

Bodri Szőlőművelő Kft. (7100 Szekszárd Vitéz u.1. szám) képviseletében dr. Bodri István kérelmet nyújtott be az Önkormányzathoz (1.sz. melléklet).

Az új ipari parkban a jövőben, uniós pályázati forrás segítségével Bátaszék belterület 61/19 hrsz.-on (5.888 m2) található ingatlanon (a lenti térképen kék színnel jelölt) szeretne kialakítani:

- Szőlőfeldolgozó és borászati üzemet. Az üzem működéséhez teljes közművel történő ellátás szükséges. A projekt egyik vállalása, 4 fő munkavállaló felvétele.

- Gyümölcsfeldolgozó üzemet. Az üzem működéséhez teljes közművel történő ellátás szükséges. A projekt egyik vállalása, 9 fő munkavállaló felvétele.

A kérelem kitér arra, hogy az ingatlant a bérleti szerződés lejáratát követően meg kívánják vásárolni előre leegyeztetett áron.



Tekintettel arra, hogy jelentős beruházás valósulna meg álláshely teremtéssel, javasoljuk a bérleti szerződés megkötését szőlőfeldolgozó, borászati és gyümölcsfeldolgozó üzem létesítésére, elővásárlási jog biztosításával.

Az ingatlan értékesítése a TOP-1.1.1-15-TL1-2016-00002 azonosító számú, „Iparterület fejlesztése Bátaszéken” című projekt fenntartási idejének (5 év) lejáratát (várhatóan 2025. évben) követően lehetséges. A vételárat célszerű az adás-vétel létrejöttének időpontjában meghatározni kettő – egymástól független - ingatlanforgalmi szakértői vélemény alapján.

Mindezek alapján kérem az alábbi határozati javaslat elfogadását.

***1.sz H a t á r o z a t i j a v a s l a t :***

**Bátaszék belterület 61/19 hrsz. ingatlan bérbe adására**

Bátaszék Város Önkormányzatának Képviselő-testülete egyetért azzal, hogy

1. a Bodri Szőlőművelő Kft.-vel (7100 Szekszárd Vitéz u.1. szám) a 61/19 hrsz.-ú ingatlan vonatkozásában a TOP-1.1.1-15-TL1-2016-00002 azonosító számú, „Iparterület fejlesztése Bátaszéken” című projekt fenntartási időtartamára bérleti szerződés kerüljön megkötésre szőlőfeldolgozó, borászati és gyümölcsfeldolgozó üzem létesítés céllal;
2. a bérleti szerződésben elővásárlási jog kerüljön rögzítésre
3. a város polgármestere az a) és b) pontban meghatározott feltételeket magában foglaló bérleti szerződést aláírja.

*Határidő:* 2019. január 20.

*Felelős*: Dr. Bozsolik Róbert polgármester

 (szerződés aláírásáért)

 *Határozatról értesül*:

Bodri Szőlőművelő Kft.

 Bátaszéki KÖH városüz. iroda

Bátaszéki KÖH pénzügyi iroda

 irattár